alexandrainst/scandi-wiki huggingface dataset:
Amuka i Israel

Amuka () er ein fellesbusetnad nær Safed i Øvre Galilea nord i Israel. Han høyrer til Merom HaGalil regionale kommune og er kalla opp etter den bibelske byen med same namn, som ein trur låg i dette området. 

Samfunnet vart grunnlagd i 1980. Innbyggjarane lever av turisme og frie yrke. Nær samfunnet ligg gravstaden til rabbinaren Jonathan ben Uzziel, som enkelte meiner har spesielle krefter (segulot).

Ruinane av ein stor bygning ligg ovanom gravstaden til Jonathan ben Uzziel. Ruinane ligg aust i dalen der den arabiske landsbyen Ammuqa låg fram til han vart avfolka i 1948. På 1800-talet såg vitskapsmannen Geren «ei stor søyle og mange falne steinar - ruinar av ein gammal struktur, kanskje ei synagoge».

Kjelder
Denne artikkelen bygger på «Amuka, Israel» frå ,  den 16. mars 2015. 
 oppgav desse kjeldene:

Fellesbusetnader i Israel
Busetnader i Det nordlege distriktet i Israel
Bar Yohai

Bar Yohai () er ein religiøs, jødisk fellesbusetnad nær Har Meron nord i Israel. Han høyrer til Merom HaGalil regionale kommune.

Han vart grunnlagd i 1977 som ein busetnad for immigrantar frå det tidlegare Sovjetunionen. Desse var ikkje interesserte i å bu så lnagt frå ein by eller i så enkle kår, og gav dermed busetnaden til religiøse sionistfamiliar og medlemmar av nærliggande moshavim. Dette vart ein suksess og Yishuv Bar Yohai voks til over 100 familiar, inkludert ei lita gruppe frå Canada. 

Samfunnet er kalla opp etter rabbien Shimon bar Yochai som i følgje jødisk tradisjon var gravlagd på Har Meron i nærleiken.

Kjelder
Denne artikkelen bygger på «Bar Yohai» frå ,  den 16. mars 2015. 
 oppgav desse kjeldene:

Fellesbusetnader i Israel
Busetnader i Det nordlege distriktet i Israel
Busetnader grunnlagde i 1977
1977 i Israel
Birya

Birya (), òg skrive Biriya, er ein jordbrukslandsby nær Safed, Israel, under Merom HaGalil regionale kommune i Øvre Galilea.

Historie
Byen Birya er nemnt i Talmud.

I 1946 slo ei gruppe pionerar frå Den religiøse kibbutzrørsla seg ned på ein stad nær Biryaborga. According to the Jewish National Fund,

I følgje Jewish National Fund, vart Biria ofte angripen av både syriske soldatar og styrkane til Kaukji. I februar 1946, etter eit åtak på ein leir for den arabiske legionen i området, søkte den britiske hæren i landsbyen og fann våpen på landområdet. Alle kvutza-medlemmane vart arresterte og landsbyen vart okkupert av det britiske militæret. Tusenvis av unge jødar frå alle delar av landet kom då til og grunnla busetnaden på ny, ikkje langt frå den opphavlege staden.  Britane trekte stykrane sine ut to månader seinare, men landsbybuarane vart ikkje sleppte fri før sommaren etter. I 1947 hadde Birya 150 innbyggjarar. 

Dagens Birya vart grunnlagd i 1971. Birya var ein av busetjingane som vart råka av Katyusha-rakettar skotne opp av Hizbollah under Libanon-krigen i 2006.

Kjelder
Denne artikkelen bygger på «Birya» frå ,  den 16. mars 2015. 
 oppgav desse kjeldene:

Religiøse israelske samfunn
Jødiske landsbyar avfolka under den arabisk-israelske krigen i 1948
Jødiske landsbyar i Palestinamandatet
Busetnader i Det nordlege distriktet i Israel
Busetnader grunnlagde i 1946
1946 i Palestina
Inbar

Inbar (hebraisk ענבר, tyder Rav) er ein kibbutz nær Karmiel i Galilea nord i Israel. Inbar er den minste kibbutzen i landet, med berre kring 10 innbyggjarar.

Historie
Inbar ligg på staden til den bibelske landsbyen Kfar Hananya, som var busett av jødar frå tida kring Det første tempelet fram til 1500-talet. Den bibelske landsbyen låg langs breidda av Nahal Tzalmon, og var kjend for keramikken sin som vart rekna som høg kvalitet. Rabbi Halafta, ein av dei store tolkarane av Mishnah, levde der i Talmud-tida, og er gravlagd der. På 1500-talet vart samfunnet fråflytta, og innbyggjarane flytta til Peki'in, der det fanst eit større jødisk samfunn. Mot slutten av 1970-åra, vart det reist ein mellombels leir, som ein del av HaMitzpim-programmet, for arbeidarar som bygde moshavim i nærleiken. Restane av bygningane som vart nytta i leiren vart utbetra av medlemmar frå samfunnet då dei budde der på Yom Ha'atzmaut i mai 1994.

Kjelder
Denne artikkelen bygger på «Inbar» frå ,  den 16. mars 2015. 
 oppgav desse kjeldene:

Fellesbusetnader i Israel
Busetnader i Det nordlege distriktet i Israel
Kalanit i Israel

Kalanit () er ein fellesbusetnad i Merom HaGalil regionale kommune i Galilea i Israel. Han ligg mellom Tiberias og Karmiel, like ved Hovudveg 807 og Maghar.

Landsbyen vart grunnlagd i 1982 som ein moshav av organisasjonen Hapoel HaMizrachi med mål om at barn av familiar som budde i området skulle busetje seg der, og så med tida vart moshaven ein fellesbusetnad.

Landsbyen er kjend for dei luksuriøse pensjonata.

Kjelder
Denne artikkelen bygger på «Kalanit, Israel» frå ,  den 16. mars 2015. 
 oppgav desse kjeldene:

Fellesbusetnader i Israel
Busetnader i Det nordlege distriktet i Israel
Busetnader grunnlagde i 1982
1982 i Israel
Kfar Hananya

Kfar Hananya () er ein fellesbusetnad i Galilea nord i Israel. Han høyrer til Merom HaGalil regionale kommune.

Kfar Hananya markerer grensa mellom det historiske Øvre og Nedre Galilea. Nedre Galilea er definert i Mishnah (Shevi'it 9:2) som området sør for Kfar Hananya der morbær-fikentre veks.

Samfunnet vart grunnlagd i 1977 som ein moshav av rørsla Hapoel HaMizrachi for medlemmar frå nærliggande moshavim. I 1992 vart han ein fellesbusetnad. Det vart bygd eit nytt nabolag i 2000-åra kalla Maale Hen (hebraisk: מעלה חן).

Kfar Hananya er kalla opp etter den gamle landsbyen med same namn, som er nemnd i mishnah som ein stad på grensa mellom Nedre Galilea og Øvre Galilea. Nær staden ligg det som skal vere gravstaden til rabbi Hananya ben Akashya.

Kjelder
Denne artikkelen bygger på «Kfar Hananya» frå ,  den 16. mars 2015. 
 oppgav desse kjeldene:

Bakgrunnsstoff 
www.kfar-hananya.org.il (Mainly hebraisk)

Fellesbusetnader i Israel
Busetnader i Det nordlege distriktet i Israel
Busetnader grunnlagde i 1977
1977 i Israel
Jødiske pilegrimsstader
Livnim

Livnim (, tyder Bjørker) er ein fellesbusetnad nord i Israel, nordvest for Genesaretsjøen vest i Ginosardalen. Han høyrer til Merom HaGalil regionale kommune.

Samfunnet vart grunnlagd i 1982 av medlemmar frå nærliggande moshavim som ein arbeidarmoshav. I 1989 vart han ein fellesbusetnad. Han er kalla opp etter ei plante som veks i området.

Kjelder
Denne artikkelen bygger på «Livnim» frå ,  den 16. mars 2015. 
 oppgav desse kjeldene:

Fellesbusetnader i Israel
Busetnader i Det nordlege distriktet i Israel
Busetnader grunnlagde i 1982
1982 i Israel
Or HaGanuz

Or HaGanuz (, stundom skrive Or Ganuz) er ein jødisk landsby aust i Øvre Galilea, kring seks kilometer nordvest for byen Safed. Den ortodokse busetnaden vart grunnlagd i 1989 i Merom HaGalil regionale kommune av ei gruppe nye baal teshuva-jødar. Oppstarten fekk støtte av Amana, ei busetjing under Gush Emunim, sjølv om landsbyen låg innafor den grøne linja. Namnet, som tyder Løynd lys, og som kjem frå kabbalah der det syner til det opphavlege lyset som skildra i Bibelen som den første handlinga i skapinga (sjå Første Mosebok 1:2).

Landsbyen er ein turistdestinasjon for pilegrimar som vitjar grava til rabbien Shimeon bar Yochai i den nærliggande Meron.

I dag bur det kring 50 familiar i landsbyen, i alt kring 300 innbyggjarar.

Kjelder
Denne artikkelen bygger på «Or HaGanuz» frå ,  den 16. mars 2015. 
 oppgav desse kjeldene:

Bakgrunnsstoff
Nettstad (hebraisk) 
Bilete 

Fellesbusetnader i Israel
Religiøse israelske samfunn
Busetnader grunnlagde i 1989
1989 i Israel
Busetnader i Det nordlege distriktet i Israel
Parod

Parod () er ein kibbutz i Øvre Galilea nær Safed nord i Israel. Han høyrer til Merom HaGalil regionale kommune.

Samfunnet vart grunnlagd i 1949 av immigrantar til Israel frå Ungarn, på landområdet som høyrte til den avfolka palestinske landsbyen Farradiyya.

Namnet Parod kom frå eit gamalt jødisk samfunn som er nemnt ein gong i Talmud Bavli, truleg ved Farradiyya. Namnet, som tyder «fråskild», kan indikerer at samfunnet låg på grensa mellom Øvre og Nedre Galilea. Kibbutzen vart grunnlagd under namnet «Gardush» til ære for eit medlem som vart drepen under Holocaust.

Kjelder

Denne artikkelen bygger på «Parod» frå ,  den 16. mars 2015. 
 oppgav desse kjeldene:

 

Ungarsk diaspora i Israel
Kibbutzar
Busetnader i Det nordlege distriktet i Israel
Busetnader grunnlagde i 1949
1949 i Israel
Kfar Hoshen

Kfar Hoshen (), tidlegare kalla Safsufa (ספסופה), er ein moshav kring 4 km nord for Meron nord i Israel.  Han høyrer til Merom HaGalil regionale kommune. Moshaven ligg på landområdet til den tidlegare palestinske landsbyen Safsaf, då innbyggjarane der flykta til Libanon etter Safsaf-massakren i oktober 1948, under den arabisk-israelske krigen 1948.

Moshaven vart grunnlagd i 1949 av immigrantar til Israel frå Bulgaria og med støtte av moshavar-rørsla. Folkesetnaden vart byta ut i tidlege år av immigrantar frå Jemen, og frå 1953 av immigrantar frå Marokko og Tunisia.

Kjelder

Denne artikkelen bygger på «Kfar Hoshen» frå ,  den 16. mars 2015. 
 oppgav desse kjeldene: 
 

Bulgarsk diaspora i Israel
Moshavar
Busetnader i Det nordlege distriktet i Israel
Busetnader grunnlagde i 1949
1949 i Israel
Shefer

Shefer () er ein moshav som ligg nær Safed nord i Israel. Han høyrer til Merom HaGalil regionale kommune og vart grunnlagd på landområdet til den avfolka palestinske landsbyen Farradiyya.

Moshaven vart grunnlagd i 1950 som ein arbeidarlandsby for immigrantar til Israel frå Jemen. Etter nybyggjarane flytta der frå, vart det grunnlagd ein ny moshav på same staden av immigrantar frå Nord-Afrika.

Namnet «Shefer» er lånt frå velsigninga Jakob gav på Naftali i Første mosebok (49:21).

Kjelder

Denne artikkelen bygger på «Shefer» frå ,  den 16. mars 2015. 
 oppgav desse kjeldene: 

 

Moshavar
Busetnader i Det nordlege distriktet i Israel
Jemenittisk diaspora i Israel
Busetnader grunnlagde i 1950
1950 i Israel
Shezor

Shezor () er ein moshav i Galilea nord i Israel. Han ligg nær den arabiske landsbyen, Sajur. Han høyrer til Merom HaGalil regionale kommune.

Samfunnet vart grunnlagd som eit Nahal-samfunnet, og vart busett i 1953 av immigrantar til Israel frå Marokko. Etter nesten alle dei første nybyggjarane flytta, kom nye immigrantar til frå Irak og Iran.

Moshaven er kalla opp etter den eldgamle byen «Shezur» som visstnok låg i nærleiken. Shimon Shezuri budde visstnok her og skal i følgje lokale vere gravlagd i nærleiken.

Kjelder

Denne artikkelen bygger på «Shezor» frå ,  den 16. mars 2015. 
 oppgav desse kjeldene:

Iransk diaspora i Israel
Irakisk diaspora i Israel
Marokkansk diaspora i Israel
Moshavar
Busetnader i Det nordlege distriktet i Israel
Busetnader grunnlagde i 1953
1953 i Israel
Tefahot

Tefahot () er ein moshav i Galilea nord i Israel. Han høyrer til Merom HaGalil regionale kommune.

Det er eit samfunn av religiøse jødar som ligg fleire hundre meter sør for Maghar. Han er kalla opp etter åsen han ligg på.

Han vart grunnlagd i 1980 av barn av folk frå nærliggande moshavar og med støtte frå Jewish Agency.

Kjelder
<div class="references-small">
Denne artikkelen bygger på «Tefahot» frå ,  den 16. mars 2015. 
 oppgav desse kjeldene:

Moshavar
Busetnader i Det nordlege distriktet i Israel
Busetnader grunnlagde i 1980
1980 i Israel
Alma i Israel

Alma () er ein religiøs, jødisk moshav i Øvre Galilea nord i Israel. Han høyrer til Merom HaGalil regionale kommune.

Historie
Alma vart grunnlagd den 1. september 1949 av immigrantar til Israel frå Libya. I 1953 kom ei gruppe jødiske konvertittar, kjend som jødane frå San Nicandro, frå Italia. Dei flytta seinare frå Alma til nærliggande moshavar. Etter italienarane drog, kom cochin-jødar frå India.

I romartida, då området låg i provinsen Judaea, låg det ein jødisk by på denne staden. Namnet Alma er først nemnt i krossfarartida. Det jødiske samfunnet eksisterte fram til 1600-talet. Benjamin av Tudela vitja staden og då budde det 50 jødiske familiar i Alma.

Nær gravplassen til moshaven ligg ruinane av det som var ei synagoge, kanskje frå 200-talet. Ruinane er aldri blitt skikkelig undersøkt eller grave ut. I nærleiken ligg òg fleire graver, mellom anna grava til Eleazar ben Arach, og det som tradisjonelt vert rekna som grava til Eliezer ben Hurcanus.

Den nærliggande palestinske landsbyen Alma, som eig landområdet som moshaven Alma ligg på, vart øydelagd under den arabisk-israelske krigen 1948.

Geografi
Alma ligg kring 600 meter over havet, i eit område kalla Almahøgdene, nær småelva Dishon. Dishon naturreservat ligg like ved landsbyen, og det same gjer den tsjerkessiske landsbyen Rehaniya.

Kjelder

Denne artikkelen bygger på «Alma, Israel» frå ,  den 16. mars 2015. 
 oppgav desse kjeldene:

Cochini-jødar
Indisk diaspora i Israel
Italiensk diaspora i Israel
Libysk diaspora i Israel
Moshavar
Busetnader i Det nordlege distriktet i Israel
Busetnader grunnlagde i 1949
1949 i Israel
Amirim

Amirim (, tyder Tretoppar) er ein moshav i Galilea grunnlagd av vegetarianarar. I dag bur 150 familiar i moshaven. Amirim ligg kring 650 meter over havet, på ein ås over Genesaretsjøen. Han ligg 15 km frå Safed.

Historie
Dei første forska til jødiske immigrantar frå Marokko på å grunnleggje ei busetjing i 1950-åra var mislukka. Det opphavlege namnet var Shefa Bet. I 1958 kom ei gruppe folk av forskjellig bakgrunn, men som alle var vegetarianarar, veganarar eller hadde ein organisk livsstil, saman for å skape ein moshav. Grunnleggjarane av Amirim var pionerar innan vegetarianarrørsla i Israel.

Kjelder

Denne artikkelen bygger på «Amirim» frå ,  den 16. mars 2015. 
 oppgav desse kjeldene:

Moshavar
Vegetarisme og religion
Vegetariske samfunn
Busetnader grunnlagde i 1958
1958 i Israel
Busetnader i Det nordlege distriktet i Israel
Avivim

Avivim () er ein israelsk moshav heilt nord i Israel, i Øvre Galilea. Han ligg mindre enn ein kilometer frå den blå linja, grensa til Libanon, i det palestinske landområdet til den sjiaislamske landsbyen Saliha, som vart avfolka etter ein massakre utført av israelske forsvarsstyrkar.

Historie
I 1920 var Saliha erklært ein del av Libanon som ein del av ein fransk-britisk grenseavtale. Han var ein av 24 landsbyar som vart overført til britisk kontroll i 1924 etter at grensa vart teikna opp i 1923 mellom det britiske Palestinamandatet og Det franske mandatet for Syria og Libanon. Han vart så ein del av Palestina.

I SN sin delingsplanen for Palestina frå 1947, var Saliha meint å vere ein del av ein føreslått arabisk stat, medan grensa mellom denne og den føreslått jødiske staten skulle gå nord for det oppbygde området til landsbyen. Under den israelsk-arabiske krigen i 1948 var Saliha åstad for ein massakre utført av dei israelske styrkane, kort tid før landsbyen vart heilt avfolka. Alle bygningane i landsbyen, med unntak av ein grunnskule for gutar, vart øydelagde. Dei israelske styrkane sprengde moskeen i landsbyen og drap 60-94 menneske som var inne i moskeen.

Moshav Avivim vart grunnlagd i 1958, fråflytta, og så grunnlagd på ny i 1963 av immigrantar frå Nord-Afrika, hovudsakleg marokkanske jødar.

Midtaustenkonflikten
Sidan moshaven ligg nær grensa til Libanon har han ofte vore eit terroråml, mellom anna skulebussmassakren i Avivim. Den 8. mai 1970 avfyrte terroristar frå den syriskstøtta organisasjonen Saeka to bazooka-granatar mot skulebussen til landsbyen, og tok livet av ni barn og tre vaksne, medan 19 vart skadde. I oktober 1970 avfyrte geriljasoldatar i Libanon bomber mot Avivim, og utløyste alarm langs den libanesiske grensa.

Avivim leid òg under Libanonkrigen i 2006, og vart utsett for minst eit infiltreringsforsøk frå Hizbollah. Moshaven kom òg under eld frå Hizbollahstyrkar i den nærliggande landsbyen Maroun al-Ras, på andre sida av grensa i Libanon.

Kjelder

Denne artikkelen bygger på «Avivim» frå ,  den 16. mars 2015. 
 oppgav desse kjeldene:

Moshavar
Busetnader i Det nordlege distriktet i Israel
Busetnader grunnlagde i 1958
1958 i Israel
Dovev

Dovev () er ein moshav nord i Israel. Han ligg i Øvre Galilea kring 7 km nord for Har Meron, nær grensa til Libanon, og høyrer til Merom HaGalil regionale kommune. I 2006 hadde han eit folketal på 443.

Historie
Moshaven vart grunnlagd i 1963 av immigrantar til Israel frå Marokko og Iran. Han vart kalla opp etter David Bloch-Blumenfeld (Dovev er eit akronym for initialane hans), ein av leiarane i Arbeidarrørsla i Israel som var borgarmeister i Tel Aviv. Aust for moshaven ligg eit naturreservat, vatnet Dovev.

Dovev ligg på landområdet til den avfolka palestinske landsbyen Kafr Bir'im, som låg nordvest for landsbyen.

Innbyggjarane i Dovev vart evakuerte av tryggleiksårsaker under Operasjon sinte druer i 1996 og under Libanonkrigen i 1982. I 2006, lands fire Katyusha-rakettar i utkanten av moshaven, og øydela frukttre.

Kjelder

Denne artikkelen bygger på «Dovev» frå ,  den 16. mars 2015. 
 oppgav desse kjeldene:

Bakgrunnsstoff
Dovev on the Bet-Alon website  

Iransk diaspora i Israel
Marokkansk diaspora i Israel
Moshavar
Busetnader grunnlagde i 1963
Busetnader i Det nordlege distriktet i Israel
1963 i Israel
Dalton i Israel

Dalton () er ein moshav nær Safed nord i Israel under Merom HaGalil regionale kommune. Han vart grunnlagd av immigrantar frå Tripoli i Libya i 1950, leia av Hapoel Hamizrachi. På området til moshaven ligg ei grav ein trur høyrer til rabbien Yosi Haglili og sonen hans Yishmael. Hovudnæringa til moshaven er jordbruk, Dalton vingard og eit gjestehus.

Historie 
Dalton er nemnt i mellomalderlitteraturen og dokumenter oppdaga i Kairo Geniza. I Geniza finst det ein del av eit brev sendt frå Dalton til Egypt, signert av «Shlomo HaKohen frå byen Dalton, son av Yosef». Om vismannen Eliyahu HaKohen, som døydde i Tyr i 1063 er det skrive at heile Israel bar lekamen hans på skuldrene sine til eit fjelli Galilea, til Dalton på toppen av fjellet. I følgje ei lokal segn er rabbien Yosi HaGlili og sonen hans Yishmael gravlagd i Dalton.

Arkeologi
I ein ruin utafor moshaven ligg ruinane av ei gammal synagoge. Seinare vart det funne ei marmorsøyle i synagoga med ein arameisk inskripsjon med ein tekst som er funne i andre synagoger frå same tid. Teksten tyder noko slikt som «Herskaren av verda vert minna for det gode».

Kjelder

Denne artikkelen bygger på «Dalton, Israel» frå ,  den 16. mars 2015. 
 oppgav desse kjeldene:

Arkeologiske funn i Israel
Moshavar
Busetnader i Det nordlege distriktet i Israel
Busetnader grunnlagde i 1950
1950 i Israel
Hazon i Israel

Hazon () er ein moshav i Øvre Galilea nord i Israel. Han høyrer til Merom HaGalil regionale kommune. Han ligg ni kiloemter aust for Karmiel, og i 2005 hadde han kring 500 innbyggjarar.

Hazon har namn frå fjellsida av Hazonfjellet, der han ligg. Han vart grunnlagd i 1969 av moshavmedlemmar frå Galilea. Søraust for moshaven ligg ruinane av Hazor, som strekkjer seg attende til romartida.

Kjelder

Denne artikkelen bygger på «Hazon, Israel» frå ,  den 16. mars 2015. 
 oppgav desse kjeldene:

Moshavar
Busetnader i Det nordlege distriktet i Israel
Busetnader grunnlagde i 1969
1969 i Israel
Kerem Ben Zimra

Kerem Ben Zimra () er ein moshav nær Safed i Øvre Galilea nord i Israel. Han høyrer til Merom HaGalil regionale kommune.

Oversyn
Den arabiske landsbyen Al-Ras al-Ahmar som ligg same stad, vart avfolka i 1948.  Moshaven vart grunnlagd i 1949 av immigrantar til Israel frå Tyrkia, og sidan kom immigrantar frå Romania og Marokko til. Rabbi Meir Yehuda Getz (1924–1995), ein kabbalist og den første rabbien ved Vestmuren i Jerusalem, var av grunnleggjarane av moshaven.
Moshaven er kalla opp etter rabbien David Ben Zimra, som vart gravlagd i lag med faren Yosef nær moshaven.

Kerem Ben Zimra naturreservat
I 1968 vart det oppretta eit 68 mål stort naturreservat sør for moshaven.

Kjelder

Denne artikkelen bygger på «Kerem Ben Zimra» frå ,  den 16. mars 2015. 
 oppgav desse kjeldene:

Moshavar
Naturreservat i Israel
Busetnader i Det nordlege distriktet i Israel
Kfar Shamai

Kfar Shamai () er ein moshav i Øvre Galilea nær byen Safed nord i Israel.  Han høyrer til Merom HaGalil regionale kommune.

Moshaven vart grunnlagd i 1949 av immigrantar til Israel frå Jemen. Dei fleste av desse immigrantane har blitt buande, og i løpet av åra har fleire kome til frå Romania og Marokko.

Namnet «Kfar Shamai» kjem frå Shammai den eldre, som var partnaren til Hillel den eldre. I følgje jødisk tradisjon vart Shammami gravlagd i Har Meron eller på Shammaiåsen nær landsbyen.

Kjelder

Denne artikkelen bygger på «Kfar Shamai» frå ,  den 16. mars 2015. 
 oppgav desse kjeldene:

Moshavar
Busetnader i Det nordlege distriktet i Israel
Jemenittisk diaspora i Israel
Busetnader grunnlagde i 1949
1949 i Israel
Ein el-Asad

Ein al-Asad (arabisk عين الأسد, , begge tyder «løvekjelda») er ein drusarlandsby nord i Israel. Han ligg nær Maghar i Galilea, og høyrer til Merom HaGalil regionale kommune. I 2006 hadde han eit folketal på 806.

Historie
Samfunnet vart grunnlagd i 1899 av drusarar frå Beit Jann, og vart kalla opp etter ei vasskjelde utafor landsbyen.

I ei folketeljing i 1922 hadde Ain al-Asad 48 innbyggjarar: 1 kristen og 47 drusarar, og folketalet auka i 1931 til 81, framleis éin kristen, men no 80 drusarar, i totalt 18 hus.

Kjelder
Denne artikkelen bygger på «Ein el-Asad» frå ,  den 16. mars 2015. 
 oppgav desse kjeldene:

Bakgrunnsstoff
Velkomen til 'Ayn al-'Asad

Arabiske landsbyar i Israel
Drusarstader i Israel
Busetnader grunnlagde i 1899
Busetnader i Det nordlege distriktet i Israel
1899 i Det osmanske riket
Rehaniya

Rehaniya  (adygisk Рихьаные; arabisk الريحانية; ) er ein hovudsakleg tsjerkessisk landsby kring 8 km nord for Safed nord i Israel. Han høyrer til Merom HaGalil regionale kommune.

Historie
Tsjerkessarane kom til Midtausten etter at dei vart drivne bort frå heimlandet sitt i Nord-Kaukasus. Tsjerkessarane vart massakrerte og drivne ut av Tsar-Russland frå Kaukasus. Det osmanske riket tok i mot dei og busette dei i tynt folkesette området, inkludert Galilea i Beirut vilajet (Osmansk Syria). 

Området dei slo seg ned i vart kalla Burak Alma.

Landsbyen Rehaniya vart grunnlagd i 1873, men først i 1878 kom tsjerkessiske familiar frå Abazah-stamme nord i Kaukasus, eit område som i dag ligg i Adygia og Karatsjajevo-Tsjerkessia i Russland.

I folketeljinga i 1922 hadde Rihania 211 innbyggjarar, alle muslimar, og i 1931 var talet auka til 222, framleis alle muslimar, fordelt på 53 hus. I 1945 var folketalet 290. Alle innbyggjarane var då muslimar. 

Landsbyen vart bygd i tradisjonell tsjerkessisk stil, som har røter i Kaukasus. Husa er bygd inntil kvarandre og dannar ein slags vernande mur kring byen. Det står ein moské i landsbyen, som skil seg mykje frå arabiske moskear. 

I 1948, under Operasjon Hiram (29.-31. oktober), overgav landsbybuarane seg til den framrykkande israelske hæren og fekk lov å bli verande i landsbyen. I november 1949 var det planar om å kaste ut innbyggjarar, i tillegg til fem andre landsbyar langs grensa til Libanon. Forslaget hadde sterk støtte i Det israelske forsvaret, men vart avvist av Utanriksdepartementet, som var redd for korleis det internasjoanle samfunnet kom til å reagere. Landsbyen vart verande i unntakstilstand fram til 1966.

Rehaniya er ein av to hovudsakleg tsjerkessiske landsbyar i Israel. Den andre er Kfar Kama, som fekk status som lokal kommune i 1950.

Kjelder
Denne artikkelen bygger på «Rehaniya» frå ,  den 16. mars 2015. 
 oppgav desse kjeldene:

Bakgrunnsstoff
Velkomen til Rihaniya
Tsjerkessarar i Israel 

Tsjerkessiske samfunn
Tsjerkessarar i Israel
Busetnader grunnlagde i 1878
Busetnader i Det nordlege distriktet i Israel
1878 i Det osmanske riket
Skiskyting under Vinter-OL 1972

Skiskyting under Vinter-OL 1972 vart avvikla på skiskytingsarenaen Makomanai ved OL-byen Sapporo 9. og 11. februar 1972. Programmet bestod av 20 km individuelt og 4 x 7,5 km stafett, begge tevlingane var for menn.

20 km

4 × 7,5 km stafett

Kjelder
Denne artikkelen bygger på «Olympische Winterspiele 1972/Biathlon» frå ,  den 16. mars 2015.  
 

Vinter-OL 1972
Skiskyting under vinter-OL